

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 29.septembrī Nr.**506** (prot.Nr.**21**, **13**.§)

**Par atbalstu Daugavpils Valsts ģimnāzijas**

**reģionālā metodiskā un pedagogu tālākizglītības centra darbībai**

**un par apropriācijas palielināšanu Daugavpils pilsētas Izglītības pārvaldei**

Pamatojoties uz likuma “Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes (turpmāk - Dome) 2016.gada 28.janvāra saistošo noteikumu Nr.2 „Par Daugavpils pilsētas pašvaldības budžetu 2016.gadam” 9.punktu, kurš nosaka, ja 2016.gada valsts budžeta transfertu ieņēmumi un budžeta iestāžu ieņēmumi pārsniedz saistošajos noteikumos plānoto apjomu, tad budžeta izpildītājs izstrādā un iesniedz pieprasījumu par apropriācijas palielināšanu, ņemot vērā Izglītības un zinātnes ministrijas un Daugavpils Valsts ģimnāzijas 2016.gada 30.jūnijā noslēgto vienošanos Nr.01-25/225 par papildu valsts budžeta finansējuma piešķiršanu vispārējās izglītības iestāžu pedagogu profesionālās kompetences pilnveides organizēšanai, Daugavpils pilsētas domes Izglītības un kultūras jautājumu komitejas 2016.gada 22.septembra sēdes protokolu Nr.19 un Daugavpils pilsētas domes Finanšu komitejas 2016.gada 22.septembra sēdes protokolu Nr.24, atklāti balsojot: PAR – 13 (V.Bojarūns, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, N.Petrova, V.Pučka, D.Rodionovs, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils Valsts ģimnāzijas reģionālā metodiskā un pedagogu tālākizglītības centra darbību.

2. Palielināt apropriāciju Daugavpils pilsētas Izglītības pārvaldei (reģ.Nr.90009737220, juridiskā adrese: Saules ielā 7, Daugavpilī) par EUR 5399,00 (pieci tūkstoši trīs simti deviņdesmit deviņi *euro*) un apstiprināt Daugavpils Valsts ģimnāzijas reģionālā metodiskā un pedagogu tālākizglītības centra ieņēmumu un izdevumu tāmi 2016.gadam saskaņā ar pielikumu.

3. Daugavpils pilsētas domes Finanšu nodaļai lēmuma 3.punktā apstiprināto ieņēmumu un izdevumu tāmi iekļaut Daugavpils pilsētas pašvaldības 2016.gada budžeta grozījumos.

Pielikumā: 1. Valsts ģimnāzijas reģionālā metodiskā un pedagogu tālākizglītības centra darbības apraksts.

2. Daugavpils pilsētas Izglītības pārvaldes pamatbudžeta ieņēmumu un izdevumu tāme valsts ģimnāzijas reģionālā metodiskā un pedagogu tālākizglītības centra darbības nodrošināšanai.

Domes priekšsēdētājs *(personiskais paraksts)* J.Lāčplēsis